Die Nuwe Afrikaanse Prosaboek is ’n viering van verskeidenheid. Dit bied ’n verruimende, vars blik op die Afrikaanse kortverhaal met klassieke verhale deur welbekende skrywers asook voorheen ongepubliseerde verhale deur nuwe stemme.
Met Rabie-verhale as invalshoek is hierdie ’n bloemlesing van eggo’s, spore en teenspraak in die werk van die wyd uiteenlopende skrywers wat hom opgevolg het.
Wen Die Nuwe Afrikaanse Prosaboek – Teken in op ons nuusbrief, gebruik die kompetisie-kodewoord DNAPB en staan ’n kans om dié topboek van die maand te wen.
Dié tergend aktuele roman sê veel oor die tyd waarin ons lewe, waar privaatheid en identiteit abstrakte begrippe geword het, fopnuus ononderskeibaar van die werklikheid en “die waarheid” klaarblyklik ’n onhaalbare ideaal is.
Hierdie romantiese verhaal is ook onlangs in ’n film omskep wat tans in Suid-Afrikaanse teaters draai.
Die boek deur die bekroonde Elsa Joubert, is onlangs in ’n film omskep deur Christiaan Olwagen wat beide die teks geskryf en die regie behartig het.
Alhoewel Fiela se kind reeds vir jare ’n bekende boek in skole landswyd is, het die filmweergawe onlangs nuwe lewe in dié tydlose verhaal geblaas.
Met hierdie boek nooi die outeurs jou uit om die vele maniere waarop God sy liefde aan jou bewys opnuut te ontdek en weer jou eie te maak.
Die skrywer, joernalis en publieke kommentator, Jan-Jan Joubert gee in hierdie boek ’n blik op die huidige stand van Suid-Afrika as ook die toekoms van die land.